GiliGold/VAD_KnessetCorpus huggingface dataset:
ארבל אסטרחן: מה שאתה אומר, זה נכון, זה יכול להיות בעייתי.
ארבל אסטרחן: (ו) הונחה הצעת חוק על שולחן הכנסת - זה גם לקריאה ראשונה, וגם לקריאה שנייה ושלישית - רשאית הממשלה להודיע על שינוי עמדתה כאמור בסעיף 3ג(ד) לחוק יסוד: משק המדינה, למעט לעניין הערכת העלות התקציבית, באחת הדרכים האלה: (1) בהודעה במליאת הכנסת שתימסר על ידי שר או סגן שר במהלך הדיון בהצעת החוק.
ארבל אסטרחן: (2) בכתב ליושב ראש הכנסת ולישוב ראש הוועדה שהכינה את הצעת החוק.
ארבל אסטרחן: יושב ראש הכנסת יודיע על כך לכנסת.
ארבל אסטרחן: זאת אומרת, יוצאים מהנחה שהיא יכולה לשנות.
יריב לוין: היום היא יכולה?
ארבל אסטרחן: היום זה לא כתוב, אבל אין לי ספק שהיום הממשלה יכולה לומר שבוועדה היא תמכה, וזה היה לפני שבועיים, אבל התכנסה ועדת שרים ועכשיו היא נגד.
יריב לוין: לפי המצב היום, אם זה עבר בוועדה כהצעה שהיא הצעה לא תקציבית כי הממשלה תמכה בה, למרות שסכומה עולה על הסכום, ואז שינתה הממשלה לפני הקריאה השנייה והשלישית את עמדתה ביחס להצעה – ואני לא נכנס לעלות.
ארבל אסטרחן: אני לא יודעת כמה זה קרה, אבל לעמדתנו מותר.
ארבל אסטרחן: אז זה הופך להיות תקציבי.
סהר פינטו: למרות שלא כתוב שזה תקציבי.
ארבל אסטרחן: הכתוב הוא רק אינדיקציה.
ארבל אסטרחן: הוא לא הופך את ההצעה לתקציבית.
ארבל אסטרחן: להגיד לממשלה שהיא לא יכולה לשנות את עמדתה לגבי הצעת החוק, זה נראה לי בעייתי.
יריב לוין: לשנות את עמדתה, היא יכולה.
יריב לוין: השאלה אם במועד הזה זה הופך את ההצעה לתקציבית במובן הרוב שהיא זקוקה לו או לא.
תמר כנפו: בדרך כלל זה הולך הפוך.
יריב לוין: זה ברור שזה יהיה מקרה נדיר שבנדירים.
סהר פינטו: אבל זה הורג את החוק, כי לא עשית גיוס.
ירדנה מלר הורביץ: דרך אגב, זה דבר שאתה יודע אותו לכתחילה.
יריב לוין: זה נראה לי מאוד מאוד מרחיק לכת שבמהלך הדיון בהצעת החוק יכולים פתאום לקום ולומר ששינינו את עמדתנו ולהפוך את זה לתקציבית באותה שנייה.
ארבל אסטרחן: החשש שלנו היה שהם ימסרו את זה שבוע לפני ויגידו את זה במליאה ואף אחד לא ידע על כך.
יריב לוין: למה לא לשמור על הכלל שברגע שהוועדה סיימה להכין את החוק, כמו שאי אפשר להכניס הסתייגויות ואי אפשר להכניס דברים כאלה?
סהר פינטו: הממשלה יכולה לבקש להחזיר את זה לדיון בוועדה.
ארבל אסטרחן: אבל לא רוצים להחזיר לדיון.
ארבל אסטרחן: הוועדה לא קובעת את עמדת הממשלה.
ארבל אסטרחן: מה יש לדון בוועדה?
ארבל אסטרחן: אין מה לדון.
ארבל אסטרחן: הממשלה מתנגדת לחוק.
קריאה: שתפיל אותו.
ארבל אסטרחן: חוק היסוד קיים.
ארבל אסטרחן: אי אפשר להתעלם ממנו.
סהר פינטו: אני אומר לכם שנגיע למצב שיעבור חוק פיזור הכנסת או משהו כזה, יתחיל כאן כמו בסוף הכנסת הקודמת כאשר האריכו חופשת לידה בתשלום וכל החוקים התקציביים פתאום עברו על ימין ועל שמאל.
סהר פינטו: יבוא שר האוצר, אם יש לו את הסעיף הזה, ובכל דבר, לפני כל חוק – ולא משנה אם הוא טוב או לא טוב, ואם הממשלה לפני כן הסכימה או לא הסכימה – בכל סעיף שיעלה הוא יגיד שהם מתנגדים לעלות התקציבית.
ארבל אסטרחן: אם זה הפוך, אם הממשלה קודם התנגדה ועכשיו היא רוצה לומר שהיא תומכת.
סהר פינטו: ברור שאין בעיה, כי אז ממילא את לא צריכה את ה-51.
ארבל אסטרחן: על החוק כתוב שההצעה היא תקציבית כי זה מעל חמישה מיליון והממשלה התנגדה.
ארבל אסטרחן: עכשיו התחיל הדיון, עולה השר ואומר שהיה להם דיון בוועדת שרים, חבר הכנסת שכנע אותם והם תומכים.
ארבל אסטרחן: עם זה כמובן אין לכם בעיה.
ארבל אסטרחן: נכון?
סהר פינטו: צריך להיות ברור שאז אני לא צריך 51.
סהר פינטו: גם זה צריך להיות ברור.
ארבל אסטרחן: הבעיה שלנו היא הפוכה.
סהר פינטו: ברור שלממשלה מותר אבל תני לחבר הכנסת את האפשרות.
סהר פינטו: הוא לא גייס.
סהר פינטו: אני אומר לך איך אנחנו פועלים.
סהר פינטו: אנחנו לא עושים גיוסים.
תמר כנפו: בדרך כלל היא עוצרת את זה בוועדה.
סהר פינטו: מדברים על מצב בו היא שינתה את עמדתה.
תמר כנפו: אז היא מקיימת עוד פעם ועדת שרים לחקיקה.
סהר פינטו: קורה שהם משנים את עמדתם.
ארבל אסטרחן: הוועדה כתבה שעלות החוק הוא עשרה מיליון שקלים אבל הממשלה הודיעה לנו שהיא תומכת ולכן הצעת החוק אינה תקציבית.
סהר פינטו: ברור שצריך לאפשר לממשלה לשנות את עמדתה בכל שלב.
סהר פינטו: הדבר היחיד שצריך להתייחס אליו כאן הוא מתן אפשרות לחבר הכנסת, ליוזם או לוועדה, לדחות את זה או שההודעה תתקבל נגיד עד יום לפני, ואם היא התקבלה פחות מ-24 שעות, חבר כנסת או הוועדה יכולים לראות בזה.
ארבל אסטרחן: אם הודעת הממשלה היא להפוך מתקציבי ללא תקציבי.
יריב לוין: מה שלא תהיה הודעת הממשלה.
סהר פינטו: אם גייסת 51 ואז פתאום היא אומרת לך שאתה לא צריך 51, ממילא אתה בסדר.
יריב לוין: אי רוצה להקל על החיים ולא להתחיל לכתוב שאם זה ככה, זה ככה, ואם זה ככה, זה יהיה ככה.
יריב לוין: אם אנחנו נותנים אופציה לחבר הכנסת לבקש לדחות, ברור שאם הודיעו לו שהם בעד והוא לא צריך 51, הוא לא יבקש לדחות.
יריב לוין: אבל בואו נעשה את המסלול, מסלול אחד.
ארבל אסטרחן: מי יכול לבקש את הדחייה?
ארבל אסטרחן: יכולה להודיע את זה בהודעה במליאה שתימסר על ידי שר או סגן שר במהלך הדיון.
ארבל אסטרחן: אתה רוצה גם לאפשר לו להודיע לפני?
ארבל אסטרחן: אנחנו חשבנו שלפני, זה עלול ללכת לאיבוד ולא ידעו על כך.
ארבל אסטרחן: תימסר לפני הדיון או במהלכו?
ארבל אסטרחן: אם זה תקציבי או לא תקציבי, אין בעיה שזה במהלך הדיון.
רונית יעקבי חייקין: אבל אם פתאום זה תקציבי ואין לי 51?
רונית יעקבי חייקין: במהלך זה לא טוב.
יריב לוין: אני מציע שההודעה הזאת יכולה להימסר עד תחילת הישיבה.
רונית יעקבי חייקין: גם תחילת הישיבה זה לא בסדר, כי הוא עשה גיוס.
ארבל אסטרחן: אם הוא עשה גיוס, אין לך בעיה.
יריב לוין: אז הוא יכול לדחות.
יריב לוין: תהיה לו אופציה של דחייה.
סהר פינטו: אם לא נמסר עד תחילת הישיבה
רונית יעקבי חייקין: אבל עד הקריאה השנייה והשלישית, החוק הוא בידי יושב ראש הועדה, ואם יושב ראש הועדה לא רוצה לדחות?
יריב לוין: אפשר לתת ליוזם אפשרות לדחות.
רונית יעקבי חייקין: איך?
רונית יעקבי חייקין: זה לא בידיים שלו.
רונית יעקבי חייקין: בקריאה השנייה והשלישית זה לא בידיו.
יריב לוין: אז חלק מהיוזמים ירצו לדחות וחלק לא ירצו.
רונית יעקבי חייקין: זה נראה לי בעייתי.
ארבל אסטרחן: לכן כן הייתי מפרידה.
ארבל אסטרחן: אם הם הופכים את תקציבי ללא תקציבי, הם יכולים עד הדיון, כולל במהלכו, והפוך, הם צריכים להודיע עד יום לפני או משהו כזה.
רונית יעקבי חייקין: יום לפני, זה נראה סביר.
ארבל אסטרחן: אם זה הופך לתקציבי מלא תקציבי, הייתי מאפשרת גם אחר כך.
ארבל אסטרחן: אם הודעת הממשלה היא שזה הופך מתקציבי ללא תקציבי, היא יכולה להודיע לפני הדיון או במהלכו על ידי שר או סגן שר, כפי שכתוב כאן, או בכתב ליושב ראש הכנסת וליושב ראש הוועדה.
ארבל אסטרחן: יושב ראש הכנסת יודיע.
ארבל אסטרחן: אם היא הופכת מלא תקציבית לתקציבית, עד מתי היא יכולה להודיע את זה?
רונית יעקבי חייקין: עד יום לפני.
יריב לוין: לדעתי עד יום לפני או משהו כזה.
סהר פינטו: אם זה יום לפני, את גם לא צריכה דחייה.
ארבל אסטרחן: אם זה לא יום כנסת, היא תודיע את זה בכתב.
יריב לוין: אני מציע שנעשה את סימן ב' כי הוא קצר ולא בעייתי.
יריב לוין: את ג' נשאיר כי הוא סעיף ארוך.
ארבל אסטרחן: סימן ב': הסרת הצעת חוק מסדר היום.
ארבל אסטרחן: אמרנו, גם בהכנה לקריאה ראשונה וגם בהכנה לשנייה ושלישית שוועדה שחוק עבר אליה, תכין אותו לקריאה הבאה או תציע לכנסת להסיר מסדר היום, ולא הרחבנו שם אלא רק אמרנו את האמירה הזאת.
ארבל אסטרחן: רצינו לעשות את זה כאן כסימן נפרד כי זה נכון גם לראשונה וגם לשנייה ושלישית.
ארבל אסטרחן: 26.
ארבל אסטרחן: הסרת הצעת חוק מסדר היום (א) החליטה ועדה להציע לכנסת להסיר הצעת חוק מסדר היום, תנוח הצעת ההחלטה על שולחן הכנסת.
ארבל אסטרחן: מה שמונח, זאת ההחלטה ולא הנוסח.
ארבל אסטרחן: (ב) יושב ראש הוועדה או חבר הוועדה שהוא הסמיכו לכך יציג את הצעת הוועדה בפני הכנסת.
ארבל אסטרחן: אלה רשאים להשיב להצעת הוועדה: (1) בהצעת חוק פרטית – יוזם הצעת החוק.
ארבל אסטרחן: (2) בהצעת חוק מטעם ועדה – אחד מחברי הוועדה המבקש להתנגד להצעה להסיר את הצעת החוק מסדר היום.
ארבל אסטרחן: (3) בהצעת חוק ממשלתית – שר או סגן שר.
ארבל אסטרחן: (4) בהצעת חוק שהיא מיזוג של כמה הצעות חוק – אחד היוזמים של כל אחת מהצעות החוק, כפי שקבעו, וכן שר או סגן שר, לעניין הצעת חוק ממשלתית.
יריב לוין: אם יש כמה יוזמים להצעת החוק?
ארבל אסטרחן: אחד מהם.
קריאה: אז תכתבי את זה.
ארבל אסטרחן: (ג) החליטה הכנסת לקבל את הצעת הוועדה, תוסר הצעת החוק מסדר היום.
ארבל אסטרחן: (ד) החליטה הכנסת לדחות את הצעת הוועדה, תונח הצעת החוק על שולחן הכנסת לקריאה הראשונה או לקריאה השנייה, לפי העניין, בתוך שבועיים מיום החלטת הכנסת, בנוסח שהתקבל בדיון המוקדם או בקריאה הראשונה, לפי העניין.
ארבל אסטרחן: הוועדה החליטה שהיא לא מכינה את הצעת החוק אלא היא מציעה להסיר אותה.
ארבל אסטרחן: עלה יושב ראש הוועדה להציע להסיר, הכנסת דחתה את זה ולא קיבלה זאת.
ארבל אסטרחן: צריך להניח נוסח להצבעה.
סהר פינטו: היום, לראשונה כן מצביעים על מה שהונח.
ארבל אסטרחן: זה מה שהקראתי עכשיו.
ארבל אסטרחן: אבל זה צריך להיות מונח לקריאה ראשונה.
ארבל אסטרחן: לא הכינו נוסח לקריאה ראשונה או לקריאה שנייה ושלישית.
ארבל אסטרחן: לא הכינו נוסח אלא רוצים להסיר.
סהר פינטו: אבל בנוסח של היום כן עוברים להצבעה.
ארבל אסטרחן: מה פתאום?
סהר פינטו: אם אתה מסתכל על 139(ב), הצבעה ראשונה בהצעת החוק.
ארבל אסטרחן: אבל צריך להכין נוסח.
ארבל אסטרחן: מתי היא תתקיים?
ארבל אסטרחן: לא מיד.
ארבל אסטרחן: צריך להכין נוסח כחול.
ארבל אסטרחן: צריך להכין נוסח עליו יצביעו.
יריב לוין: אתה צריך לפרסם נוסח.
סהר פינטו: זה בדיוק המקרה עליו מאיר דיבר קודם, שקרה לו שלא קיבלו את ההסרה והחוק בעצם עבר במליאה.
ארבל אסטרחן: אבל זה לא יכול להיות מיד כי החוק לא פורסם ברשומות.
ארבל אסטרחן: על מה יצביעו בקריאה ראשונה?
סהר פינטו: מאוד מוזר.
סהר פינטו: היום לראשונה אומרים שאין עניין של זמן ולקריאה שנייה ושלישית, בגלל ההכנה, זה יהיה שבוע.
ארבל אסטרחן: גם היום ב-139(ב).
רונית יעקבי חייקין: זה יוצא כאילו יש שתי הצבעות.
ארבל אסטרחן: תתקיים הקריאה הראשונה בהצעת החוק, כפי שהגיש אותה חבר הכנסת.
ארבל אסטרחן: אז כתוב מי יפתח ומי יסכם.
ארבל אסטרחן: זה במועד אחר.
ארבל אסטרחן: צריך להכין נוסח לקריאה ראשונה.
רונית יעקבי חייקין: זה לא פייר כלפי חבר הכנסת.
רונית יעקבי חייקין: אם בסוף העמדה שלו התקבלה, את חייבת הצבעה נוספת ואז בקריאה הראשונה יכולים להפיל אותו.
ארבל אסטרחן: אבל הכנסת רוצה את זה.
ארבל אסטרחן: הכנסת רצתה את זה בטרומית, דחתה את הצעת הוועדה.
ארבל אסטרחן: בואו נקרא את (ה) כי (ה) הוא קריטי.
סהר פינטו: בקריאה שנייה ושלישית כן אומרים לך החליטה לדחות, אז תונח ההצעה על שולחן הכנסת.
ארבל אסטרחן: כי אז יש אפשרות לשנות.
רונית יעקבי חייקין: ההצבעה על זה שהחליטו לא לדחות אלא להסיר את זה מסדר היום, צריכה להיות הצבעה כאילו בקריאה הראשונה.
ארבל אסטרחן: כשאין נוסח לקריאה ראשונה.
סהר פינטו: זה הנוסח.
ארבל אסטרחן: פורסם חוק ברשומות.
ארבל אסטרחן: על מה יצביעו בקריאה הראשונה?
ארבל אסטרחן: צריך לפרסם אותו ברשומות.
סהר פינטו: האמירה היא שהטרומית כפי שנוסחה, זאת קריאה ראשונה.
ארבל אסטרחן: מה שעכשיו מוצע, זה נדחה.
ארבל אסטרחן: הלשכה המשפטית שולחת את הנוסח שעבר טרומית לרשומות לפרסום לקריאה ראשונה.
סהר פינטו: אז מה הרעיון?
רונית יעקבי חייקין: הוא יכול ליפול על הקריאה השנייה.
סהר פינטו: אז תפרסמו לכתחילה ברשומות את ההצעה להסיר.
ארבל אסטרחן: שהוועדה לא אישרה?
רונית יעקבי חייקין: כן.
סהר פינטו: את ההצעה להסיר.
רונית יעקבי חייקין: יש סיטואציה שאולי המליאה תדחה.
ארבל אסטרחן: מה שמוצע כאן זה שהוועדה תכין נוסח אחר.
ארבל אסטרחן: הוועדה לא רצתה את החוק, אבל אם הכנסת אמרה לה שהיא לא מקבלת את הצעתה להסיר, הוועדה אומרת שלפחות ייתנו לה להכין את זה קצת יותר טוב מכפי שהיה.
רונית יעקבי חייקין: יש כאן קואליציה ואופוזיציה.
סהר פינטו: זה שם את הוועדה מעל המליאה.
סהר פינטו: המליאה אומרת שהיא רוצה את זה, אבל הוועדה יכולה לסרס את זה.
ארבל אסטרחן: מלכתחילה הרי עבר אליה חוק טרומי וכשהיא הכינה אותו לקריאה ראשונה, היא הייתה יכולה להכין מה שהיא רוצה.
ארבל אסטרחן: אנחנו הרי יודעים שלפעמים נוסח של טרומית הוא נוסח מאוד מאוד חסר.
ארבל אסטרחן: איך אפשר להצביע עליו בקריאה ראשונה?
ארבל אסטרחן: הוועדה יכולה להכין נוסח.
ארבל אסטרחן: אגב, זה גם לקריאה שנייה ושלישית.
ארבל אסטרחן: זה אותו דין לקריאה שנייה ושלישית.
קריאה: אולי נקבע שכל פעם שוועדה מבקשת להסיר, כבר מכינים אותה כקריאה ראשונה והיא עולה כקריאה ראשונה.
ארבל אסטרחן: אבל התפרסם ברשומות נוסח שהוועדה לא רצתה אותו?
ארבל אסטרחן: אבל הוועדה לא רצתה אותו.
קריאה: היא מבקשת להסיר.
קריאה: את רוצה שהכל יהיה ביחד.
ארבל אסטרחן: אבל הוועדה לא רוצה להכין את זה.
ארבל אסטרחן: היא לא רוצה לדון בזה.
תמר כנפו: היה 4-2, במקרה לאופוזיציה היו ארבעה ולקואליציה היו שניים.
ארבל אסטרחן: מה זה במקרה?
ארבל אסטרחן: הוועדה החליטה שהיא רוצה להסיר את ההצעה.
יריב לוין: אם יש מקרה כזה, יושב ראש הוועדה צריך ללכת הביתה.
סהר פינטו: זה מה שמאיר סיפר.
סהר פינטו: כבר שמעתי את הסיפור הזה ממנו שכך זה באמת עבר בזמנו.
יריב לוין: זה עבר כי יושב ראש הוועדה שיתף פעולה עם זה.
סהר פינטו: ההצעה להסיר נפלה.
ארבל אסטרחן: לא הצביעו ביחד.
ארבל אסטרחן: אף פעם לא הצביעו ביחד.
יריב לוין: המצב הוא שיושב ראש ועדה, אם הוא מתעקש, זה יוצא.
סהר פינטו: ב-139 אין לך זמן בין לבין.
ארבל אסטרחן: יש לי.
תמר כנפו: גם הדיון הוא כמו בקריאה ראשונה.
ארבל אסטרחן: הציעה הכנסת להסיר ודחתה הכנסת, תתקיים.
ארבל אסטרחן: זאת לא אותה הצבעה.
סהר פינטו: תראי איך זה לעניין שנייה ושלישית.
ארבל אסטרחן: נכון, כי בקריאה שנייה ושלישית יש אפשרות לשניות, כי שנייה ושלישית זה חייב להיות מושלם, אז הוועדה, אפילו אם היא לא רצתה, היא בכל זאת הכינה.
סהר פינטו: אז רק בגלל העניין הטכני?
ארבל אסטרחן: זה לא טכני בכלל.
סהר פינטו: יחזירו לוועדה אבל היא לא תשנה כלום אלא רק תפרסם את אותו נוסח ברשומות?
ארבל אסטרחן: ראשית, היום מה שקיים זה שיש שתי הצבעות.
ארבל אסטרחן: את זה קודם כל אני רוצה להבהיר.
ארבל אסטרחן: במאה אחוזים זה כך.
ארבל אסטרחן: תתקיים הקריאה הראשונה.
סהר פינטו: זה שיש שתי הצבעות, זה ברור, אבל בראשונה זה ברצף ובשנייה זה שבוע הפרש.
ארבל אסטרחן: אין נוסח כחול.
ארבל אסטרחן: היא לא יכולה להיות.
קריאה: מתי מתקיימת ההצבעה השנייה?
ארבל אסטרחן: למחרת, אחרי יום, אחרי יומיים.
ארבל אסטרחן: מתי שרוצים.
קריאה: הרי מתקיים דיון.
קריאה: כל אוחד יכול לדבר?
תמר כנפו: זה דיון אישי.
ארבל אסטרחן: אבל אין נוסח של קריאה ראשונה.
ארבל אסטרחן: תחליטו עכשיו מה רוצים.
קריאה: אולי אנחנו מתבלבלים לגבי דיןו רציפות.
קריאה: לא, לא קשור לדין רציפות.
ארבל אסטרחן: היום הרעיון הוא, מה שמוצע, שיכינו לקריאה ראשונה או יכינו לקריאה שנייה ושלישית בהתאם לנוסח הקודם, אבל בכל זאת מאפשרים לוועדה לשפר את הנוסח כי היא אמרה שהיא לא רוצה את החוק, אבל אם הכנסת כופה עליה, בכל זאת היא רוצה לעבוד קצת על הנוסח.
קריאה: שיעבדו על הנוסח לקריאה השנייה והשלישית.
סהר פינטו: זה כל הרעיון.
סהר פינטו: שיש עוד את הקריאה השנייה והשלישית, אז אפשר לדון.
יריב לוין: אז מה אתם מציעים?
יריב לוין: מה ההסדר המוצע?
רונית יעקבי חייקין: זה שהכנסת החליטה לדחות, כאילו קריאה ראשונה.
רונית יעקבי חייקין: אתם עושים חיים קשים.
סהר פינטו: את מרעה את המצב הקיים.
ארבל אסטרחן: כשמכינים חוק לקריאה למשל, מכינים דברי הסבר.
ארבל אסטרחן: הוועדה כאן לא רצתה כלום.
יריב לוין: אני מוכרח לומר שאני חושב שיש הגיון בכל מה שהם אומרים.
יריב לוין: לבוא ולומר שבמידה והוועדה החליטה לדחות, תהיה הודעה ברשומות שהוועדה החליטה לדחות את הצעת חוק כך וכך בנוסחה כפי שהוא.
יריב לוין: במידה שההחלטה של הוועדה לא תתקבל, יראו אותה כאישור הצעה בקריאה ראשונה.
יריב לוין: כשאני שומע אותם, זה נשמע הגיוני.
יריב לוין: בקריאה שנייה ושלישית זה לא יכול ללכת.
קריאה: גם היום יש שבוע.
תמר כנפו: לפעמים מה שמתפרסם בטרומית הוא כל כך ראשוני.
ארבל אסטרחן: הצעה לראשונה, הכינו אותה.
ארבל אסטרחן: בעצם צריך לומר שאם ועדה החליטה להסיר, היא תפרסם ברשומות.
ארבל אסטרחן: היא לא תניח הצעה.
ארבל אסטרחן: היא תניח הצעת חוק.
יריב לוין: היא תפרסם ברשומות הודעה על החלטתה להסיר את הצעת החוק.
ארבל אסטרחן: בלי הנוסח?
יריב לוין: עם הנוסח.
ארבל אסטרחן: יהיה כתוב שהוועדה מציעה להסיר.
ארבל אסטרחן: הוועדה תפרסם ברשומות את נוסח התכלת.
קריאה: התכלת הוא של הטרומית או של הראשונה?
ארבל אסטרחן: עברה הצעת חוק טרומית והוועדה, כשהיא מכינה אותה לקריאה ראשונה, היא רוצה להסיר.
ארבל אסטרחן: מותר לה גם לשנות אותו?
ארבל אסטרחן: לעשות איזה שהם שינויים?
ארבל אסטרחן: היא רוצה להסיר אותו.
סהר פינטו: היא לא יכולה לרקוד על כל החתונות.
יריב לוין: אם היא משנה, הם צריכים להצביע ואז מצביעים על ההצעה.
יריב לוין: היא לא מצביעה בעד הנוסח אלא מצביעים על כך שאנחנו בעד הנוסח אם ההסרה לא תתקבל.
ארבל אסטרחן: אפשר להגיד שמותר לה לעשות שינויים טכניים?
ארבל אסטרחן: המחשבה שטרומית תתפרסם ברשומות.
יריב לוין: היא לא כזאת נוראית.
יריב לוין: אם פרסמו ברשומות את הצעת החוק ליישום תוכנית ההתנתקות, גם קריאה טרומית, הצעה טרומית עם כמה ניסוחים לא הכי מוצלחים.
יריב לוין: היו כבר דברים כאלה.
ארבל אסטרחן: לפני הראשונה, הוועדה תפרסם ברשומות את הנוסח של התכלת.
ארבל אסטרחן: היא צריכה לקבוע גם את העלות התקציבית, אם רואים את זה כקריאה ראשונה.
ארבל אסטרחן: את דחיית ההצעה שלה רואים כקריאה ראשונה.
ארבל אסטרחן: היא צריכה גם עלות תקציבית.
יריב לוין: זה גם הגיוני, כי אחרת אין לזה סוף.
רונית יעקבי חייקין: הדיון במליאה זה ממש כמו קריאה ראשונה.
רונית יעקבי חייקין: כל אחד יכול להירשם.
יריב לוין: כן, זה מוצדק.
ארבל אסטרחן: כן, כל אחד יכול להירשם, חוץ מזה שזה לא קריאה ראשונה.
ארבל אסטרחן: זה כמו אבל זה לא.
יריב לוין: בשביל המקרה הנדיר שיושב ראש ועדה יצטרך להגיע למצב שהוא החליט לדחות את זה בוועדה והוא הביא את זה להצבעה.
ארבל אסטרחן: דווקא לפני ראשונה זה לא כזה נדיר, כי עובר משהו בטרומית והוועדה לא רוצה.
יריב לוין: אם רוצים לדחות, צריך להביא את זה להצבעות במליאה?
ארבל אסטרחן: זה נותן עדיפות לחבר הכנסת שהוועדה דחתה את ההצעה שלו לעומת חבר כנסת שהוועדה הכינה את הצעת החוק שלו.
יריב לוין: אם הוא הצליח לצלוח את המליאה במצב כזה, מגיע לו.
ארבל אסטרחן: אבל תחשוב על שני חברי כנסת שיש להם רוב במליאה, אחד שהוועדה רצתה את ההצעה שלו והיא הכינה אותה לקריאה ראשונה, מה שלוקח כחמש ישיבות, ואחד אחר שהוועדה לא רצתה את הצעת החוק שלו.
יריב לוין: אני כחבר כנסת לא רוצה להיקלע למצב שיושב ראש הוועדה מציע לדחות את ההצעה שלי.
ארבל אסטרחן: אתה מאוד שמח.
ארבל אסטרחן: אתה יודע שיש לך רוב במליאה ועכשיו אל תבלבלו לי את המוח בוועדה עם ישיבה ועוד ישיבה.
יריב לוין: מאיפה אני יודע שיש לי רוב במליאה?
יריב לוין: את יוצאת מנקודת הנחה בה יושב ראש ועדה שיודע שיש לי רוב במליאה ואומר שהוא ידחה את ההצעה כדי שהוא יעביר את ההצעה איך שהוא רוצה.
ארבל אסטרחן: יש לו רוב בוועדה, אבל הוא יגיד לוועדה להצביע נגד ואז אנחנו לא צריכים להכין את זה.
ארבל אסטרחן: את התכלת נעלה למליאה לקריאה ראשונה.
תמר כנפו: זה יותר מדיי מתוחכם.
יריב לוין: למה הוא צריך את כל התרגיל הזה?
יריב לוין: אני אגיד שאני בעד לאשר את זה בנוסח כפי שהוא בכחול.
יריב לוין: אגב, כבר עשיתי את זה כמה פעמים בחוקים שלי.
יריב לוין: אמרתי שאני רוצה לאשר קריאה ראשונה איך שזה ובקריאה שנייה ושלישית נשבור את הראש.
יריב לוין: קודם כל לאשר.
ארבל אסטרחן: אז עובדים על דברי ההסבר ומנסחים את זה.
ארבל אסטרחן: כאן כאילו זה צריך להיות הנוסח של התכלת כמו שהוא.
רונית יעקבי חייקין: דרך אגב, גם הטרומית עוברות לשכה משפטית.
ארבל אסטרחן: כן, אבל לא ברמה של הכנה לקריאה ראשונה.
יריב לוין: במצב הזה למשל יש לו גם מגבלות, כי אם זה עבר ככה, היכולת למשל לא להיקלע לנושא חדש על ידי זה שאתה מכניס בשלב שבין הטרומית לראשונה כל מיני דברים בדברי ההסבר שאתה יכול אחר כך להתייחס אליהם בשנייה ושלישית, אין לו אותה.
יריב לוין: יש לזה יתרונות וחסרונות.
יריב לוין: אף אחד לא ילך לזה כדרך המלך.
ארבל אסטרחן: ומה לפני קריאה שנייה ושלישית?
יריב לוין: שם אין ברירה.
ארבל אסטרחן: אחרי קריאה שנייה ושלישית תונח הצעה.
ארבל אסטרחן: אם המליאה דחתה את ההצעה, אז הוועדה תביא – מה שמוצע כאן – תוך שבועיים את הנוסח של הראשונה או נוסח אחר שהכינה.
סהר פינטו: למה לא שבוע כמו היום?
ארבל אסטרחן: כי צריך להכין הצעת חוק.
יריב לוין: סהר, זה הגיוני.
ארבל אסטרחן: היא יכולה להכין נוסח אחר וועדת הכנסת יכולה גם להאריך את התקופה.
יריב לוין: על סדר יומנו קביעת ועדות לדיון בהצעות חוק.
יריב לוין: ההצעה הראשונה היא הצעת חוק הביטוח הלאומי (תיקון – הדרכה בתנועות נוער כעבודה מועדפת), הצעה של חבר הכנסת גדעון עזרא וקבוצת חברי כנסת, מס' פ/2321.
יריב לוין: הצעת הלשכה המשפטית היתה להעביר לוועדת העבודה, הרווחה והבריאות וכך מבקש גם יו"ר וועדת העבודה הרווחה והבריאות.
יריב לוין: נשמעה במליאה הצעה להעביר לוועדת החינוך, התרבות והספורט.
יריב לוין: אין בקשה של יושב ראש הוועדה הזאת להעביר את הנושא אליו.
יריב לוין: אני מציע שנקבע שהנושא יעבור לדיון בוועדת עבודה רווחה ובריאות.
יריב לוין: אין הערות והתייחסויות, מי בעד?
יריב לוין: הצבעה 7 בעד נגד – אין נמנעים - אין
יריב לוין: הצעת חוק העונשין (תיקון – איסור שימוש ומסירת מידע סודי), התשע"א-2011, של חה"כ עתניאל שנלר (פ/2849/18).
יריב לוין: ההצעה השנייה, הצעת חוק העונשין (תיקון – איסור שימוש ומסירת מידע סודי), התשע"א-2011 של חה"כ עתניאל שנלר, מס' פ/2849/18).
יריב לוין: הצעת הלשכה המשפטית היא להעביר לוועדת חוקה חוק ומשפט.
יריב לוין: כך מבקש גם המציע, ח"כ שנלר, וכך מבקש גם יו"ר הוועדה.
יריב לוין: היתה הצעה להעביר לוועדת חוץ וביטחון.
יריב לוין: לא התקבלה תגובה מוועדת החוץ וביטחון ומשכך אני מציע שנעביר את העניין לדיון בוועדת החוקה חוק ומשפט.
יריב לוין: הצבעה בעד – 7 נגד – אין נמנעים אין
יריב לוין: הצעת חוק הבנקאות (שירות ללקוח)(תיקון - קביעת גודל מזערי לאותיות בדוחות בנקאיים לאזרח ותיק), התש"ע 2010, של חה"כ רוברט אילטוב פ/2258/18.
יריב לוין: הנושא השלישי: הצעת חוק הבנקאות (שירות ללקוח) (תיקון – קביעת גודל מזערי לאותיות בדוחות בנקאיים לאזרח ותיק), התש"ע-2010, של חה"כ רוברט אילטוב, פ/2258/18.
יריב לוין: אני מבין שההצעה הזאת יכולה להיות גם בוועדת כלכלה, לפי הלשכה המשפטית, אבל אני מבין שיש לה גם נגיעה לוועדת הכספים.
יריב לוין: יו"ר ועדת הכלכלה ביקש להעביר את הצעת החוק אליו.
יריב לוין: חבר הכנסת אילטוב, יו"ר ועדת הכספים לא מסר עמדה ובקשה.
יריב לוין: אתה רוצה להעביר לוועדת הכספים או שאתה מוכן שזה ילך לוועדת הכלכלה.
רוברט אילטוב: לי זה לא משנה.
רוברט אילטוב: ציון פיניאן ביקש ממני באופן אישי שזה יהיה בוועדת כספים.
יריב לוין: כן, אבל אני מבין שגם הלשכה המשפטית מציעה ועדת כלכלה וגם יו"ר ועדת הכלכלה ביקש.
יריב לוין: אם אתה רוצה כספים, נצביע לכספים.
רוברט אילטוב: אז כלכלה, אני לא הולך לשחק עם זה.
יריב לוין: לפיכך אני מציע שנעביר את ההצעה הזאת לוועדת הכלכלה.
יריב לוין: הצעת חוק להגנת חיית הבר (תיקון מס' 7), התשע"א-2011 (מ/570)
יריב לוין: אני עובר להצעת החוק להגנת חיות הבר (תיקון מס' 7), התשע"א-2011, מס' מ/570.
יריב לוין: עמדת הלשכה המשפטית בעניין הזה היא להעביר את הצעת החוק לוועדת הפנים והגנת הסביבה.
יריב לוין: גם יו"ר ועדת הפנים והגנת הסביבה ביקש להעביר את ההצעה אליו מן הנימוק שזאת הוועדה שעוסקת בנושא במשך שנים רבות וקיימה כבר מספר רב של דיונים בנושא הזה.
יריב לוין: היתה הצעה במליאה להעביר לוועדת החינוך, התרבות והספורט אבל אין בקשה כזאת מצד יו"ר הוועדה שהודיע לי שהוא ויתר.
יריב לוין: לעומת זאת היתה בקשה של יו"ר ועדת המדע והטכנולוגיה, חבר הכנסת שטרית, שביקש להעביר את העניין אליו.
יריב לוין: היתה אלי גם פניה של יו"ר האקדמיה הלאומית למדעים, שאני מבין שפנו גם אליכם בעניין.
יריב לוין: אני מוכרח לומר, חבר הכנסת שטרית, אני לא רואה איך אנחנו לא מעבירים את הנושא הזה לוועדת הפנים והגנת הסביבה אבל בוודאי שפתוחה בפניך האפשרות להציג את עמדתך ולנסות לשכנע.
מאיר שטרית: אין שום סיבה לדון סתם בהגנה על חיות הבר אלא שבהצעת החוק הזאת מוכנס סעיף שיכול לגרום לפגיעה חמורה מאוד במחקר הרפואי בישראל.
מאיר שטרית: לכן כל הקהילייה המדעית והרפואית בארץ נסערת.
מאיר שטרית: הם חוששים מאוד מהדיונים בוועדת הפנים, נוכח הסעיף שנכנס לחוק הזה ולכן הם ביקשו להעביר לוועדת המדע, שבאופן טבעי היא יותר קרובה לנושא המדע ויכולה לאזן את הדברים ולמנוע פגיעה חמורה בתחום המדעי.
מאיר שטרית: אני חושב שזה לא שווה בנזק המלך ואני גם לא בטוח עד כמה ועדת הפנים פנויה לטפל.
מאיר שטרית: אני פנוי ויכול לטפל בזה לעומק מתוך כוונה שלא להזיק לאף אחד.
מאיר שטרית: אם זה מקובל עליכם, אני מבקש להעביר לוועדת המדע כדי להגן על המחקר המדעי והרפואי בישראל שאני חושב שיכול להיפגע אם הסעיף הזה יעבור כמו שהוא כתוב.
רחל אדטו: הנושא של השימוש בחיות למחקר הוא נושא מאוד בעייתי.
רחל אדטו: יש פה אי הבנה מאוד משמעותית בכל הכותרת הגדולה של מחקר באמצעות חיות.
רחל אדטו: אנחנו שוכחים שלמעלה מ-90% מהמחקרים נעשים על עכברים וחולדות - - -
ניצן הורוביץ: ההצעה מדברת על צייד ולא מדברת על ניסויים.
רחל אדטו: באותה הצעה יש חלק שקשור בניסויים.
רחל אדטו: ועדת המדע עוסקת בדבר הזה כחלק מעבודתה.
רחל אדטו: לוועדת הפנים אין נגיעה לדבר הזה כהוא זה.
דב חנין: על איזה סעיף אתם מדברים?
דב חנין: אני קורא את הצעת החוק.
דב חנין: או שאנחנו לא קוראים עברית או שאנחנו לא מבינים על מה אתם מדברים.
רחל אדטו: לכן אני לא רואה את הקשר של ועדת פנים לכל הנושא הזה.
רחל אדטו: בהחלט אני חושבת שהדיון צריך להימשך בוועדת המדע כי זה המקום הטבעי של הנושא הזה.
דב חנין: הצעת החוק נמצאת בפני - - -
ניצן הורוביץ: על איזה סעיף בחוק את מדברת?
ניצן הורוביץ: באיזה סעיף מדובר על ניסויים בבעלי חיים?
אברהם מיכאלי: עזוב, אנחנו לא דנים עכשיו במהות החוק.
דב חנין: אדוני היושב ראש, הצעת החוק שנמצאת בפני היא הצעת מאוד ארוכה ומפורטת.
דב חנין: היא לא עוסקת בניסויים בבעלי חיים.
דב חנין: זה נושא ראוי וחשוב אבל היא לא עוסקת בו.
דב חנין: הדבר היחיד שהצלחתי לראות זה האפשרות של המנהל לתת היתר צייד למטרות מדעיות.
דב חנין: זה סעיף קטן של היתר ציד למטרות מדעיות מתוך מסה של עשרות רבות של סעיפים.
דב חנין: אני חושב, אדוני היושב ראש, שאם אנחנו מעבירים את זה לוועדת המדע והטכנולוגיה אנחנו בכלל צריכים לבטל באופן מוחלט וסופי את כל החלוקה הנושאית בין כל ועדות הכנסת.
דב חנין: בואו נחליט שאין חלוקה נושאית, כל אחד יתעסק במה שהוא רוצה וכל מי שידחוף יותר חזק ישיג גם יותר נושאים.
יריב לוין: אז יהיה פה עמוס עצום.
נסים זאב: יש לי תחושה שתמיד שמדברים לנושא שקשור לאישה אז זה נושא של מעמד האישה ולא משנה הנושא.
נסים זאב: רוצים לצוד את החוק הזה ולהעביר אותו לוועדת חינוך.
נסים זאב: את מי רוצים לתת את ההשכלה הגבוהה הזאת, לחיות?
נסים זאב: לכן אני אומר שזה פשוט הגנת הסביבה.
נסים זאב: זה קשור בדיוק לנושא הרלוונטי.
נסים זאב: למה כל פעם להתחכם ולחפש ערוצים נוספים.
מאיר שטרית: אני לא מבין איזו התנגדות יש לכם שנדון בוועדת המדע.
מאיר שטרית: אנחנו פנויים יותר מוועדת הפנים.
מאיר שטרית: החוק יעבור מהר יותר בוועדת המדע.
מאיר שטרית: אנחנו רוצים להרגיע את הקהילה המדעית שאין סכנה למחקר הרפואי.
מאיר שטרית: הרי הממשלה תשב גם אצלי.
מאיר שטרית: ראש האקדמיה למדעים, הפרופסור רות ארנון, שלחה לכם מכתב.
מאיר שטרית: הם חוששים מהחוק.
נסים זאב: החוק לא מדבר על מדע.
רחל אדטו: ציד למטרות מדע, כתוב במפורש.
דב חנין: זה סעיף אחד קטן.
יריב לוין: אני מציע שנסכם את העניין.
יריב לוין: חבר הכנסת שטרית, אני מוכרח לומר שגם אני לא רואה – אני מבין את הקשר יש למדע למרכיב המסוים הזה בתוך הצעת החוק אבל נדמה לי שזה לא מספיק כדי שנוציא חוק בתחום הזה, שיש לו המון השלכות על הרבה מאוד נושאים אחרים שכולם נמצאים בליבה המובהקת של העיסוק של ועדת הפנים והגנת הסביבה.
שלמה מולה: ועדת המדע תעשה את זה במנותק?